Baldur Kapuja térkép

## A város fontos helyei

Baldur Kapuja ma három nagy részre osztható fel: a gazdag Felső Város a dombokon, a dokkok felett, a nyüzsgő Alsó Város a kikötő környékén és a törvénytelen Külváros (ami az összes falon kívüli szomszédságot magába foglalja). Attól függetlenül, hogy melyik negyedet látogatod, néhány tulajdonságát a városnak nem lehet figyelmen kívül hagyni, úgy mint a Szürke Kikötő hangulata, a Porsas Domb árnyékai vagy a kapuk, amelyekről a nevét kapta a város.

### A kapuk

Kilenc kapu különíti el Baldur Kapujának negyedeit, így az egyetlen ponttá válva, ami összeköti a Felső Várost és az Alsó Várost, illetve a település egészét a Külvárostól. A balduriak, különösen ha nem akarják elmondani magukról bandatagságukat vagy családi kötődésüket a potenciálisan ellenséges közönségnek, gyakran a legközelebbi kapu alapján írják le lakhelyüket. Kifelyezések, mint a "gondkapui" és a "sárkánykapui" széles körben elterjedtek szomszédsági identitásként és gyakran használják atrocitások elkerülése végett.

Az Őrség őrzi a kapukat, ami a Felső Városba vezet, míg a Lángoló Ököl vigyáz a többire. Az Őrök, akik Baldur Kapujához vagy a Fekete Sárkány Kapuhoz vannak kirendelve különösen éles szemmel figyelnek és ritkán fogadnak el kenőpénzt. Azok akik kisebb és jobban elszigetelt kapukhoz tartoznak, általában kevésbé figyelmesek, különösen amikor csengő pénzérmékkel vannak elfoglalva. Bárki, aki a városba be akar lépni, öt rezet kell fizessen. Ez kevésnek hangzik, de biztosítja, hogy az igazán nyomorgók a városon kívül, a Külvárosi nyomornegyedekben maradjanak. Koldusok és menekültek tömege található meg ezekben a negyedekben, általában a Fekete Sárkány Kapu és a Baziliszkusz Kapu környékén, pénzért könyörögve, hogy tovább juthassanak a városba, remélve, hogy közben az őrök nem kergetik el őket.

A város külső kapuin keresztül kereskedők özönlenek be reggeltől estig, amíg az árusok, fuvarosok és szolgák a belső kapukon keresztül mozognak fel, s alá. A vámszedők gyorsan és módszeresen dolgoznak, hogy minél gyorsabban ellenőrizzék a ki- és beáramló termékeket, biztosítva hogy a kereskedelem simán folyok és a város is megkapja a részesedését minden alkalommal.

A város kapui éjszakára bezárnak. Napfelkeltekor, az Őrség kiküld mindenkit a Felső Városból, aki nem pátriárka, egy pátriárka engedélyező levelét nem hordozza magánál, vagy nem az Őrség kiadott tokenjét hordja. A végrehajtása ennek a szabálynak az egyikk oka, hogy a Felső Város sznobsága jóval nagyobb mint a többi városrészé. Nem egy Alsó Városi kereskedő, aki egy Felső Városi éttermet vagy előadást látogatott meg naplemente előtt, volt megalázva egy Őr hangos, publikus figyelmeztetésére, miszerint a kapuk hamarosan zárnak. Amíg sietve szaladni a kapuk felé zárás előtt elég nagy szégyen, zárás után, az Őrség által kivezetve lenni sokkal rosszabb - mind az ember egójának és épségének.

Az éjszakai zárása a kapuknak látszólag biztonságban tartja a pátriárkákat. A felső város elszigetelése a bűnözést a szegényebb negyedekbe szorítja, vagy éppen teljesen ki a városból. A Felső Városban a pátriárkák nyugodtan sétálhatnak sikátorokon keresztül, anélkül, hogy bármi miatt félniük kellene, azonban a megvilágított utcákon és a szigorúan őrzött kapukon túl, a többi negyed jóval veszélyesebb sötétedés után.

### Szürke Kikötő

Az egyik legnagyobb és legmélyebb kikötő Faerûn nyugati partvidékén, a Szürke Kikötő az egyik legsűrűbben látogatott. A város függetlensége és általános érdektelen attitűdje az emberek által árult termékek iránt (amíg a kormány is megkapja a részét) azt jelenti, hogy a város csak úgy tolong őszinte kapitányokkal, akik becsületes kereskedelemre tértek ide és kalózokkal, akik lopott árun akarnak túladni. Sok hajós is a közelben, az Alsó Városban telepedik le.

A kikötő egyik leginkább szembetűnő tulajdonsága a gépezetek, amelyek több tucat óriási darut és számtalan emelőrudat és teherkocsit jelent, amelyek drasztikusan meggyorsítják a hajókra való fel- és kipakolást. Ugyan Gond Egyháza építette ezeket a csodákat, a Kikötőkezek, az egyik legerősebb banda a városban, a matrózok gazdasági szerepének köszönhetően, irányítja azokat. A folyamatot Darus Kelinoth kikötőmester, egy törvénytisztelő nemes irányítja, aki a kikötő fő tevékenységeiért és adózásaiért felel egy apró, de erősen védett téglaépületből, a kikötő szélén.

Maga a kikötő mólók, dokkok és rögzítések bonyolult rendszere, egészen a masszív Fuvarozók Ujja nevű mólótól, ami a nagyobb hajók számára van, az átlagosabbakig Északfánál vagy Közdokkoknál. Igazából nem kapcsolódik a parthoz, a kaotikus Flotilla a város egyik legolcsóbb hosszútávú kikötőhelye, ahol a csónakok nyugodtan megállhatnak egyszerű horgonybólyáknál és ahol néhány lakóhalyó generációk óta nem mozdult. Egy különleges egysége a Lángoló Ökölnek, akiket a Szürke Fodroknak hívnak járőröznek a kikötőben, de nem titok hogy a drágább dokkok biztonságosabbak, mint az olcsóbb megoldások. Tengerészek, sőt egész hajók eltűntek már a Szürke Kikötőben és ugyan néhányan úgy gondolják hogy ezek az eltűnések a helyi kalózoknak köszönhető, mások Öreg Kragnak, egy relytéjes tengeri szörnynek tulajdonítják, aki a legendák szerint egész hajókat képes lehúzni a folyó mélyére.

### Porsas Domb

Keletre a várostól, az elszórt nyomornegyedek és a tákolt kocsmák felett, amik a kereskedő út körül kanyarognak, áll a meredek, sárga gránithegy, amit Porsas Dombként ismernek. Ez a sziklás domb az egyik utolsó menedékhelye a chointhari porsasnak, ami egyszer gyakori ragadozó madárfaj volt, azonban a múlt században a számuk igencsak megfogyatkozott az élőhelyük hirtelen változásának és Baldur Kapujának egyre növekvő nyomornegyedeinek köszönhetően, ami kiszorította élőhelyéről.

A helyi legenda úgy tartja, hogy a porsas volt Balduran kedvenc vadászmadara és hogy a Chointhari populáció megcsappanása egyedül az ő vadászatának köszönhető. Amikor a Baldur Kapujai hercegek rájöttek hogy a porsas a kihalás szélén áll, kinevezték a dombot, amibe beletartozott a sasok fészkelési és vadászterülete is, természetvédelmi területnek. Annak ellenére hogy a hegyen sok a kerítés és a szikla, ami gyakorlatilag átjárhatatlanná teszi a területet, sok birtokháborító akad, tekintve hogy a porsasvadászat igen népszerű lett a gazdagok között.

Sokan a Külvárosban neheztelnek arra, hogy a dombot magánterületnek nyilvánították. Számos tábor és nyomornegyed ki lett ürítve emiatt és a lakók mindent elvesztettek. A hajléktalanok kikérik maguknak hogy a pátriárkák inkább a sasoknak, mint nekik adnak otthont. Mások a Lángoló Ökölre mérgesek, akik távol tartják őket a dombon való csapdák kihelyezéséről. Vékony nyúl és sovány fürj, nem igazán kiadós vacsora, de vacsora volt, és a vadászoknak most nincs semmi sem.

Pletykák szerint vérfarkasok laknak a Porsas Domb tengerparti barlangjaiban, akik úgy tesznek, mintha egyszerű csempészek - vagy egyszerű állatok - volnának, miközben a város ellen szőnek terveket. Bármikor, amikor egy véres gyilkosság történik, a Balduriak képzelete beindul és elég hamar hallani vissza az utcán, hogy az Porsasi vérfarkasok voltak a tettesek.

## Zöld fények a ködben

Többek között az egyik oka annak, hogy a kalózok ennyire kedvelik a Szürke Kikötőt, az az átláthatatlan köd, ami ellepi a folyót, a dokkokat és az Alsó Város nagyrészét. Az állandó köd könnyűvé teszi, hogy tiltott üzletet folytassanak, vagy gyilkoljanak anélkül, hogy bárki észrevenné. A köd olykor a Felső Városig is elér, de itt túl vékony ahhoz, hogy takarja a bűnöket.

Baldur Kapujában több zöld üvegű lámpa is található, amiket üzletek oldalára raknak ki, jelezve hogy nyitva vannak. Ködös éjszakákon ezek a lámpák jelzik a kocsmák, bordélyházak, tánctermek és fesztiválok helyszínét, kísérteties, zöld fénnyel.

## Városrészek

* Felső Város
* Alsó Város
* Külváros

## Térkép

(Kattints a képre, majd a "more info" dologra a jobb felső sarokban)

## Olvass tovább:

* Baldur Kapuja
* Baldur Kapujának történelme
* Baldur Kapuja ma
* Közigazgatás
* Polgárok
* Gazdaság és Kereskedelem
* Vallás
* Bűnözés és egyéb veszélyek
* **A város térképe**